Lav et referat af nedenstående tekst:

Tekst:
400 kilo saltsyre løb ud af en utæt tank på virksomheden Nopa i Hobro. Tanken rummer i alt 1150 kg saltsyre. Udslippet skabte kraftige syredampe, så nordbyen måtte afspærres, mens oprydningen stod på. Falck måtte rykke ud med miljøtrailer for at rydde op efter udslippet. - Saltsyre kan være ekstremt farligt og sundhedsskadeligt. Vi fik derfor spærret området hurtigt af, for at undgå farlige situationer, siger indsatsleder Niels Marckmann og fortæller at der hang en sky af skadelig damp ud over Ny Hadsundvej. Nu skal det så afklares, hvordan udslippet er sket. - Vi kender ikke årsagen til udslippet endnu, men vi vil tage fat i vores leverandør og finde ud af det, siger salgsdirektør hos Nopa, Jonas Kærgaard. Han understreger, at der ikke er sluppet kemikalier ud i miljøet, da virksomheden har sit eget kloakanlæg under hele grunden, hvorfra saltsyren kunne samles op.

Referat:
Natten til fredag løb saltsyre ud af en tank i Hobro, og et helt kvarter måtte afspærres, mens der blev ryddet op.